
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 227 

2 Νοεμβρίου 2011 


ΠΕΡ ΙΕΧΟΜ ΕΝΑ 

ΠΡΟΕΔΡΙΚΑ ΔΙΑΤΑΓΜΑΤΑ 

94. Σύσταση άμισθης προξενικής αρχής της Ελλά¬ 


δας στη Ρουμανία. 1 

95. Εμπορική επικοινωνία Συμβολαιογράφων. 2 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 94 
Σύσταση άμισθης προξενικής αρχής της Ελλάδας 
στη Ρουμανία. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις παραγράφους 6 και 8 του άρθρου 50 του Οργα¬ 
νισμού του Υπουργείου Εξωτερικών, που κυρώθηκε με το 
άρθρο πρώτο του Ν. 3566/2007 «Κύρωση ως Κώδικα του 
«Οργανισμού του Υπουργείου Εξωτερικών» (Α' 117). 

2. Την παράγραφο 2 του άρθρου 90 του Κώδικα Νομο¬ 
θεσίας για την Κυβέρνηση και τα κυβερνητικά όργανα, 
που κυρώθηκε με το άρθρο πρώτο του Π.Δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

3. Τη γνώμη της Πρεσβείας της Ελλάδας στην πρω¬ 
τεύουσα της Ρουμανίας Βουκουρέστι, όπως διατυπώ¬ 
θηκε στα Φ. 1142.Π/2/ΑΣ,157/04.02.10, Φ. 1142. Π/10/ΑΣ 651/ 
28.05.10 και Φ.1142/Π/6/ΑΣ448/21/03.11 έγγραφά της. 

4. Το γεγονός ότι από την εφαρμογή των διατάξεων 
του παρόντος διατάγματος δεν προκαλείται δαπάνη 
σε: βάρος του κρατικού προϋπολογισμού. 

5. Την 113/2011 γνωμοδότηση του Συμβουλίου της 
Επικράτειας, με πρόταση του Υπουργού Εξωτερικών, 
αποφασίζουμε: 

Άρθρο 1 

Σύσταση Άμισθου Προξενείου της Ελλάδας 
στην πόλη Κλουζ-Ναπόκα 

Συνιστάται Άμισθο Προξενείο της Ελλάδας με έδρα 
την πόλη Κλούζ -Ναπόκα (ΟΙυί-Ναροοε) της Ρουμανίας 


και περιφέρεια αρμοδιότητας τους νομούς ΑΙάα, Αγ 30, 
Βιάση Βί3ΐπί33-Ν333υά, 03Γ35-δ8νθπη, ΟΙυ), 0ον33Π3, 
Η3Γ9άίΐ3, Ηυπθάθ3Γ3, ΜαΓΒπιυΐΌδ, Μυτοδ, 8313), δ3ΐυ Μβγθ, 
δίάίυ και ΤϊΐΊπίδ. 

Άρθρο 2 
Έναρξη ισχύος 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Εξωτερικών ανατίθεται η δημοσίευση 
και εκτέλεση του παρόντος διατάγματος. 

Αθήνα, 19 Οκτωβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΕΞΩΤΕΡΙΚΩΝ 

ΣΤΑΥΡΟΣ ΛΑΜΠΡΙΝΙΔΗΣ 
-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 95 
Εμπορική επικοινωνία Συμβολαιογράφων 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) του άρθρου 4 παρ. 6 του ν. 3919/2011 
«Αρχή της επαγγελματικής ελευθερίας, κατάργηση αδι¬ 
καιολόγητων περιορισμών στην πρόσβαση και άσκηση 
επαγγελμάτων» (Α' 32) και β) του άρθρου 25 παρ. 2 του ν. 
3844/2010 «Προσαρμογή της ελληνικής νομοθεσίας στην 
Οδηγία 2006/123 του Ευρωπαϊκού Κοινοβουλίου και του 
Συμβουλίου σχετικά με τις υπηρεσίες στην εσωτερική 
αγορά και άλλες διατάξεις» (Α' 63). 

2. Τ ις διατάξεις του άρθρου 90 του Κώδικα Νομοθεσίας 
για την Κυβέρνηση και τα Κυβερνητικά Όργανα, που κυ¬ 
ρώθηκε με το άρθρο πρώτο του π.δ. 63/2005 (Α' 98). 

3. Το γεγονός ότι από τις διατάξεις του παρόντος 
δεν προκαλείται δαπάνη σε βάρος του Κρατικού Προ¬ 
ϋπολογισμού. 

4. Τη με αριθμό 262/2011 γνωμοδότηση του Συμβουλίου 
της Επικράτειας. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Με πρόταση του Υπουργού Δικαιοσύνης, Διαφάνειας 
και Ανθρωπίνων Δικαιωμάτων, αποφασίζουμε: 

Άρθρο μόνο 

Ο συμβολαιογράφος δημοσιεύει τα στοιχεία της επαγ¬ 
γελματικής του δραστηριότητας στην επίσημη ιστοσε¬ 
λίδα, που λειτουργεί υπό την αιγίδα της Συντονιστικής 
Επιτροπής των Συμβολαιογραφικών Συλλόγων Ελλάδος, 
καθώς και στην ιστοσελίδα του Ευρωπαϊκού Μητρώου 
Συμβολαιογράφων, η οποία λειτουργεί υπό την αιγίδα 
του Συμβουλίου των Συμβολαιογραφιών της Ευρωπαϊ¬ 
κής Ένωσης (Ο.Ν.υ.Ε.). 

Τα στοιχεία της επαγγελματικής δραστηριότητας 
αφορούν ιδίως στο ονοματεπώνυμο, στα αναλυτικά 
στοιχεία της διεύθυνσης του γραφείου, στον αριθμό 
της τηλεφωνικής σύνδεσης και του τηλεομοιοτύπου, 


στην ηλεκτρονική διεύθυνση, στο ωράριο λειτουργίας 
του γραφείου, στην τυχόν γνώση ξένων γλωσσών και 
στο Συμβολαιογραφικό Σύλλογο στον οποίο ανήκει. 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υπουργό Δικαιοσύνης, Διαφάνειας και Ανθρωπί¬ 
νων Δικαιωμάτων αναθέτουμε τη δημοσίευση και εκτέ¬ 
λεση του παρόντος διατάγματος. 

Αθήνα, 19 Οκτωβρίου 2011 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ, ΔΙΑΦΑΝΕΙΑΣ 
ΚΑΙ ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΜΙΛΤΙΑΔΗΣ ΠΑΠΑΪΩΑΝΝΟΥ 











